Шәміл Рифатұлы Аляутдинов

Шамиль Рифатұлы Аляутдинов – Ресей Федерациясының діни қоғам қайраткері, ағартушы теолог ғалым, Ресей Еуропалық бөлігі діни басқармасы Төрағасының дін істері жөніндегі орынбасары, Мәскеу Мемориалды мешітінің имамы. Дін тақырыбында жазылған көптеген кітаптардың авторы. Соның ішінде Құран мағыналарының орыс тіліндегі аудармасының, отбасы мен ерлі-зайыптылар арасындағы қарым-қатынас мәселелеріне арналған кітаптардың авторы . Шамиль Аляутдинов танымал umma.ru және ummagazine.com интернет жобаларының авторы және жетекшісі. Соңғы уақытта тұлға дамуына арналған "Триллионер" атты жоба аясында семинарлар мен тренингтер өткізуде. Өмірбаяны Шамил Рифатұлы Аляутдинов 1974 жылы Мәскеу қаласында татар отбасында дүниеге келген. Өзінен кейінгі туған інісі Эльдар Рифатұлы Аляутдинов Мәскеу Бас мешітінің имамы. Әл-Асхар университетінде оқиды. 1991 жылдан бастап Ресейдің Еуропалық бөлігінің Мұсылмандар Діни басқармасында қызмет етеді. 1997 жылдан бері Мәскеу Мемориалды мешітінің бас имамы қызметін атқарып келеді. 2002 жылы муфтидің діни мәселелер бойынша орынбасары қызметіне тағайындалды. 20-дан астам кітаптың авторы, оның бірнешесі ағылшын тілдеріне аударылды. Ең танымал еңбегі Құран мағыналарын түсіндіруге арналған тәпсір. Ш. Аляутдинов мұсылмандарды тек мешітте ғана емес, өмірінің барлық көрінісінде Ислам құндылықтарын ұстануға шақырады. Адам өз санасын жаттықтырып, алға дамып отыруы қажет деген идеяны насихаттайды. Еңбектері * «Путь к вере и совершенству», * «Ответы на ваши вопросы об Исламе», * «От темы к теме», * «Реальность», * «Ислам 624», * «Он и она», * «Он и она 2», * «Он и она 3», * «Разные мнения… Почему?», * «Крик души или кризис духа», * «Пост и закят», * «Мусульманская молитвенная практика», * «Мусульманское право 1—2», * «Мир души», * «Потусторонние миры», * «Все увидят Ад», * «Жизнь на Марсе, или Тут вам не здесь», * «Священный Коран. Смыслы» (4 том), * «Дети и Ислам», «Мужчины и Ислам», * «Зачем мне Ислам», * «Женщина и Ислам», * «Подарок сыну. Формулы счастья. Для детей от 5 до 60», * «Подарок дочери. Формулы счастья. Для детей от 5 до 60» * «Триллионер слушает» Қазақстанға сапары 2011 жылдың күзінде Шамиль Аляутдинов көптеген сұраулар бойынша Алматы қаласына келуді жоспарлаған еді. Аталған сапар имамның кітаптарын таныстыру мақсатында қазақстандық оқырмандар тарапынан ұйымдастырылды. Сапардың өзі Қазақстан мұсылмандары діни бақармасымен келісілген болатын. Дегенмен келуіне екі апта қалған кезде Қазақстан Республикасының Дін істері жөніндегі агенттігі бұл сапарға рұқсатын бермеді. Агенттік басшысы Лама Шариф мырза аталған шешімнің себебі имамның дін саласындағы кітаптары заң талаптарына сәйкес сараптамадан өтуі тиіс, сондықтан "уағыз өткізу қазір орынсыз" деп хабарлады. Сараптаманы өткізу уақыты 30 күн . Осы жағдайға байланысты umma.ru сайты оқырмандардар арасында сауалнама өткізді. Төрт күн ішінде Шамиль Аляутдиновтың Қазақстанға келуін қолдап бір мың адам дауыс берді . 2012 жылдың 18-19 маусым күндері Шамиль Аляутдинов Алматы қаласында өзінің "Триллионет слушает" деп аталатын жаңа кітабының таныстырылымын жасады. Кездесу барысында қатысушыларға арналған семинар өткізілді. Бойкот жариялануы 2022 жылы Украинадағы соғысқа байланысты Шамиль Аляутдиновтың видео пікірі жарияланды. Қазақстандық оқырмандары пікірі екіге бөлінді, бойкот жасады. Жағдайды ушықтырып алмау үшін 2022 ж желтоқсанда Қазақстанға келуден бас тартты. https://abai.kz/post/160555 Тағы қараңыз * «Umma.ru», * «Ummagazine», Сыртқы сілтемелер * [http://umma.ru/help/o-sajte Umma.ru сайты] * [http://ummagazine.com/ Ummagazine сайты ] * [http://meshit.kz/ru/new_244.html Интервью с Шамилем Аляутдиновым в Алматы, Казахстан, 18 маусым 2012 ж] Дереккөздер